Aludra (Stär)

Den Aludra ass de Stär η Canis Majoris (Eta Canis Majoris) am Stärebild Canis Major.

 Iwwerbléck 

Den Aludra huet eng siichtbar Magnitude vu +2,45 mag a gehéiert zu der Spektralklass B5. Seng Distanz zu eiser Sonn ass ronn 3.200 Liichtjoer. Den Aludra huet bei engem Wénkelofstand vun 180" bei engem Positiounwénkel vun 285 Grad e Begleeder mat der Hellegkeet +7,0 mag. Den Alundra selwer huet déi 100.000-fach Liichtkraaft vun eiser Sonn. Hien ass e B5-Stär, also e Stär, dee blo liicht.

Seng Uewerflächentemperatur ass ronn 13.500 Kelvin. Säin Duerchmiesser gouf op de 56,3 fache Sonnenduerchmiesser berechent.

 Koordinaten (Equinoxe 2000) 

 Rektaszensioun: 7h24m6s
 Deklinatioun: -29°18'11"

 Um Spaweck 
  https://web.archive.org/web/20070711064401/http://www.absoluteastronomy.com/stars/aludra.htm Aludra op absoluteastronomy.com
  http://www.astro.uiuc.edu/~kaler/sow/aludra.html Beschreiwung vum Jim Kaler

Kategorie:Blo Iwwerrisen
Kategorie:Stären 2. Gréisst
Kategorie:Stärebild Canis Major